Paterna convoca un nou curs CRE per a acreditar l'ús d'artefactes pirotècnics en falles
26/01/2018

# Paterna convoca un nou curs CRE per a acreditar l'ús d'artefactes pirotècnics en falles

[![Macleta nocturna](/images/noticias/2018/01/mascleta-nocturna.jpg)](/images/noticias/2018/01/mascleta-nocturna.jpg)

26.01.2018

La formació tindrà lloc el dissabte 17 de febrer, de 8:30 a 14 h, en el Gran Teatre

L'Ajuntament de Paterna ha convocat un nou curs de Consumidors Reconeguts com a Experts (CRE) formació necessària per a poder utilitzar artefactes pirotècnics en les pròximes festes falleres.

El curs convocat des de l'Àrea de Promoció i Dinamització Municipal, a través del Consell Sectorial de la Cordà, tindrà lloc el dissabte 17 de febrer, en horari de 8:30 a 14 h, en el Gran Teatre.

Durant la jornada, els assistents rebran formació bàsica sobre el correcte ús i manipulació dels elements pirotècnics amb l'objectiu d'obtenir el titule de Consumidor Reconegut com a Expert (CRE), que és obligatori per a poder participar en qualsevol activitat coetera de Paterna.

A més, durant el matí també tindrà lloc un curs dirigit a xiquets i xiquetes d'entre 8 i 18 anys, en horari de 10 a 13 h, on s'impartirà un programa adaptat a la seua edat i conforme amb els coneixements exigits per la normativa.

Finalment, els interessats a assistir al curs podran inscriure's, del 31 de gener al 10 de febrer, a través del formulari d'inscripció habilitat en [www.paterna.es/rtcf](/rtcf/).